મહિલાઓમાં સૌંદર્ય સંબંધિત સમસ્યાઓમાં સૌથી વધુ ફરિયાદ થતી હોય તો એ છે વાળ ખરવાની, ડેન્ડ્રફની અને મોઢા પર થતા પિમ્પલ્સની. આવી સમસ્યાઓને કારણે સૌંદર્ય પર તો અસર પડે જ છે પરંતુ ઘણીવાર શરમમાં પણ મૂકાવુ પડે છે. વાળમાં ધૂળ-માટી કચરો જામવાથી ડેન્ડ્રફની સમસ્યા થતી હોય છે. જેના કારણે સ્કેલ્પની ત્વચા સૂકી પડી જતી હોય છે. વાળમાં ડેન્ડ્રફ થવાના કારણે ચહેરા પર ફોડકી અને પિમ્પલ્સ થઇ જતા હોય છે. ચહેરાનું તમે ગમે તેટલુ ધ્યાન આપો પરંતુ વાળમાં થતા ખોળાનાં કારણે પિમ્પલ્સમાં ઘટાડો નથી કરી શકતા. તેથી જો પિમ્પલ્સ, ફોડકી અને ચહેરાની અન્ય સમસ્યા દૂર કરવી હોય તો ડેન્ડ્રફ દૂર કરવો આવશ્યક બની જાય છે.